
Nacionālais psihiskās veselības centrs, Valsts SIA (turpmāk – NPVC) cenu aptauja “NPVC vēsturiskās un kultūrtelpas (muzeja) mantisko vērtību pārņemšanas un vienota attīstības plāna izstrādes pakalpojums”,
ID Nr. NPVC/2026/57-CA 

1. CENU APTAUJAS NOSACĪJUMI
1.1. Cenu aptaujas mērķis ir noskaidrot saimnieciski izdevīgāko pakalpojuma sniedzēju 2. punktā aprakstītā darba uzdevuma veikšanai.
1.2. Lai iesniegtu savu piedāvājumu cenu aptaujā, pretendents aizpilda pieteikuma formu (1. pielikums) un finanšu piedāvājuma formu (2. pielikums), un iesniedz to, parakstītu ar drošu elektronisko parakstu, nosūtot uz e-pastu: daniela.veide@npvc.lv.
1.3. Piedāvājumu iesniegšanas termiņš ir līdz 2026. gada 16. jūnijam, plkst. 10.00.

2. DARBA UZDEVUMS
2.1. Pakalpojuma mērķis: Pakalpojuma izpildes rezultātā ir nodrošināta vienota NPVC un tai pievienojamo slimnīcu kultūrvēsturiskā mantojuma apzināšana, pārvaldība un ilgtspējīgas attīstības plānošana.
2.2. Galvenie uzdevumi:
2.2.1. Organizēt un nodrošināt NPVC vēsturiskās un kultūrtelpas (muzeja) mantisko vērtību apzināšanu, dokumentēšanu un grāmatošanu.
2.2.2. Veikt pārrunas ar nodibinājumu "Rīgas psihiatrijas un narkoloģijas centra Attīstības fonds" par nodibinājuma īpašumā, valdījumā un lietojumā esošo mantisko vērtību pārņemšanu NPVC īpašumā, valdījumā vai lietošanā.
2.2.3. Veikt pārņemamo mantisko vērtību fotofiksācijas un dokumentālu aprakstu.
2.2.4. Nodrošināt pārņemamo mantisko vērtību iegrāmatošanu NPVC grāmatvedības reģistros.
2.2.5. Apzināt un fiksēt trešajām personām (piem. Paula Stradiņa Medicīnas vēstures muzejam) piederošu mantu, gūt pārliecību, ka minētais īpašums tiek nodots NPVC vai atgriezts tā īpašniekam.
2.2.6. Vienoties par fiskāli neitrāliem nosacījumiem mantas pārņemšanai.
2.2.7. Informēt NPVC valdi par pārrunu un mantas pārņemšanas rezultātiem, nosacījumiem un riskiem.
2.2.8. Apzināt un iegūt NPVC īpašumā dokumentāciju par NPVC kultūrvēsturiskās ārtelpas attīstību.
2.2.9. Apzināt un dokumentēt NPVC pievienojamo slimnīcu (VSIA “Daugavpils psihoneiroloģiskā slimnīca”, VSIA “Strenču psihoneiroloģiskā slimnīca”, VSIA “Piejūras slimnīca”, Slimnīca “Ģintermuiža” VSIA, Bērnu psihoneiroloģiskā slimnīca “Ainaži” VSIA) kultūrvēsturisko telpu konceptus un attīstības plānus.
2.2.10. Izstrādāt NPVC vienotu kultūrvēsturiskās telpas un mantojuma attīstības un popularizēšanas plānu, sniedzot rekomendācijas katras slimnīcas specifisko attīstības plānu griezumā.
2.2.11. Sniegt rekomendācijas par NPVC vienotās kultūrvēsturiskās telpas un mantojuma turpmākās attīstības finansēšanas iespējām.

3. DARBA IZPILDES TERMIŅŠ
Pakalpojums tiek sniegts pēc NPVC nepieciešamības, nepārtraukti. Pakalpojuma sniegšanas termiņš līdz 2026. gada 31. decembrim.

Pielikumā (2): 
1) Pieteikums dalībai cenu aptaujā (forma)
2) Finanšu piedāvājuma forma

